 Levitikọs 5  Ọ bụrụ na mkpụrụ obi emehie site nịnụ ka a nọ nihu ọha na-abụ ọnụ, o wee bụrụ na ọ nọ mgbe o mere, ma ọ bụ, na ọ hụrụ ya ma ọ bụ mara banyere ya, ma o kwughị ya, ọ ga-aza ajụjụ maka njehie ya.Ma ọ bụ mgbe mkpụrụ obi metụrụ ihe na-adịghị ọcha aka, ma ọ bụ ozu anụ ọhịa na-adịghị ọcha ma ọ bụ ozu anụ ụlọ na-adịghị ọcha ma ọ bụ ozu ihe e kere eke na-enupụta nìgwè bụ ndị na-adịghị ọcha, ọ bụ ezie na ọ maghị na o metụrụ ya aka, ọ bụ onye na-adịghị ọcha, ọ bụ onye ikpe mara.Ma ọ bụ, ọ bụrụ na o metụ ihe ọ bụla pụrụ ime ka mmadụ ghara ịdị ọcha aka, mmadụ ọ bụla na-adịghị ọcha ma ọ bụ ihe ọ bụla na-adịghị ọcha, nke pụrụ ime ka ọ ghara ịdị ọcha, ọ bụ ezie na ọ maghị na o metụrụ ya aka, o wee mesịa mata banyere ya, ọ bụ onye ikpe mara.Ma ọ bụ, ọ bụrụ na mkpụrụ obi aṅụọ iyi wee jiri egbugbere ọnụ ya kwuo okwu necheghị echiche, iji mee ihe ọjọọ ma ọ bụ ihe ọma, nihe ọ bụla mmadụ nwere ike ịṅụ iyi na ya wee kwuo okwu necheghị echiche, ọ bụ ezie na ọ maghị na o mere otú ahụ, ma ya emesịa mata ya, ọ bụ onye ikpe mara notu nime ihe ndị a.Ọ bụrụkwa na ikpe mara ya na nke ọ bụla nime ihe ndị a, ọ ga-ekwupụta otú o siri mehie.Ọ ga-ewetara Jehova àjà ikpe ọmụma ya, ya bụ, obere nne atụrụ ma ọ bụ obere nne ewu, ka ọ bụrụ àjà mmehie maka mmehie o mere; onye nchụàjà ga-ekpuchiri ya mmehie ya.Ma ọ bụrụ na ọ gaghị ewetali atụrụ, ọ ga-ewetara Jehova nduru abụọ ma ọ bụ ụmụ kpalakwukwu abụọ ka ọ bụrụ àjà ikpe ọmụma maka mmehie o mere, otu ga-abụ maka àjà mmehie, otu abụrụ maka àjà nsure ọkụ.Ọ ga-ewetara ha onye nchụàjà, bụ onye ga-ebu ụzọ nye nke mbụ ka ọ bụrụ àjà mmehie wee si nihu olu ya tụbie ya olu, ma ọ gaghị atụbipụ ya isi.Ọ ga-efesa ọbara anụ àjà mmehie ahụ nelu akụkụ ebe ịchụàjà, ma ọ ga-ahapụ ọbara ya nke fọdụrụ ka ọ gbasịa nala ebe ịchụàjà. Ọ bụ àjà mmehie.Ma ọ ga-eme nke ọzọ otú a na-eme anụ àjà nsure ọkụ dị ka usoro ya si dị; onye nchụàjà ga-ekpuchiri ya mmehie o mere, a ga-agbaghara ya.Ma ọ bụrụ na o nweghị ike iweta nduru abụọ ma ọ bụ ụmụ kpalakwukwu abụọ, ọ ga-eweta otu ụzọ nụzọ iri nke otu ihe ọtụtụ efa ntụ ọka e gwere nke ọma ka ọ bụrụ àjà mmehie maka mmehie o mere. Ọ gaghị awụ mmanụ nelu ya, ọ gaghịkwa atụkwasị frankinsens nelu ya, nihi na ọ bụ àjà mmehie.Ọ ga-ewetara ya onye nchụàjà, onye nchụàjà ga-esikwa na ya kporo otu nju aka ka ọ bụrụ ihe ncheta ya, ọ ga-esurekwa ya nọkụ nelu ebe ịchụàjà, nelu àjà a na-esure nọkụ nye Jehova. Ọ bụ àjà mmehie.Onye nchụàjà ga-ekpuchiri ya mmehie o mere, bụ nke ọ bụla nime mmehie ndị a, a ga-agbaghara ya; ihe fọdụrụ nime ya ga-aghọkwa nke onye nchụàjà dị nnọọ ka àjà ọka.Jehova wee gaa nihu ịgwa Mozis, sị:Ọ bụrụ na mkpụrụ obi emee omume ekwesịghị ntụkwasị obi wee mehie namaghị ama site nimebi ihe ndị dị nsọ nke Jehova, ọ ga-esi nìgwè ewu na atụrụ wetara Jehova ebule ahụ dị mma ịbụ àjà ikpe ọmụma ya, dị ka ọnụ ahịa shekel ọlaọcha ole e kwuru si dị, ma e jiri shekel ebe nsọ tụọ ya, ka ọ bụrụ àjà ikpe ọmụma.Ọ ga-eweta ihe iji kwụọ ụgwọ maka mmehie o mere megide ebe nsọ ahụ, ọ ga-atụkwasịkwa ya otu ụzọ nụzọ ise nke ihe o wetara, ọ ga-enyekwa ya onye nchụàjà, ka onye nchụàjà wee were ebule àjà ikpe ọmụma kpuchiere ya mmehie ya, a ga-agbaghara ya.Ọ bụrụ na mkpụrụ obi emehie wee mee otu nime ihe niile Jehova nyere iwu ka a ghara ime, ọ bụ ezie na ọ maghị na o mere ya, ọ bụ onye ikpe mara, ọ ga-azakwa ajụjụ maka njehie ya.Ọ ga-esikwa nìgwè ewu na atụrụ wetara onye nchụàjà ebule ahụ dị mma dị ka ọnụ ahịa e kwuru si dị, ka ọ bụrụ àjà ikpe ọmụma; onye nchụàjà ga-ekpuchikwara ya mmehie o mere namaghị ama, ọ bụ ezie na ọ maghị na o mere ya, a ga-agbaghara ya.Ọ bụ àjà ikpe ọmụma. Ọ bụ onye ikpe mara nihu Jehova. 